ประกาศกระทรวงการคลังประกาศกระทรวงการคลังเรื่องผลการกู้เงินด้วยวิธีการออกพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๐ ครั้งที่ ๓[๑] เพื่ออนุวัติตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการออกพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๐ ครั้งที่ ๓ เพื่อนำมาใช้ในการปรับโครงสร้างหนี้เงินกู้ EuroCommercial Paper (ECP) ซึ่งใช้เป็นBridge Financingในการปรับโครงสร้างหนี้เงินกู้ธนาคารเพื่อความร่วมมือระหว่างประเทศแห่งญี่ปุ่น (JBIC)วงเงิน ๒๑,๗๐๐ ล้านเยน ก่อนครบกำหนดเมื่อวันที่ ๒๙ พฤศจิกายน ๒๕๔๙โดยมีรายละเอียด ดังนี้๑.กระทรวงการคลังได้ดำเนินการออกจำหน่ายพันธบัตรรัฐบาลเพื่อการบริหารหนี้ในปีงบประมาณพ.ศ. ๒๕๕๐ ครั้งที่ ๓ วงเงิน ๖,๗๐๐ ล้านบาท โดยมีรายละเอียดดังนี้๑.๑ พันธบัตรรัฐบาลนี้มีระยะไถ่ถอน ๓ ปีโดยจะไถ่ถอนครั้งเดียวทั้งจำนวนในวันที่ ๑๕ พฤษภาคม ๒๕๕๒และไม่มีการไถ่ถอนก่อนกำหนด หากวันไถ่ถอนตรงกับวันหยุดราชการหรือ วันหยุดธนาคารแห่งประเทศไทยก็ให้เลื่อนวันไถ่ถอนเป็นวันทำการถัดไป โดยการชำระคืนต้นเงินกู้ตามพันธบัตรรัฐบาลนี้จะกระทำได้ต่อเมื่อได้รับคืนพันธบัตร๑.๒ พันธบัตรรัฐบาลนี้มีอัตราดอกเบี้ยร้อยละ๕.๓๗๕ ต่อปี ชำระปีละ ๒ ครั้งในวันที่ ๑๕ พฤษภาคม และ ๑๕ พฤศจิกายน ของทุกปีสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรหากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไป๒. การออกจำหน่ายพันธบัตรรัฐบาลใช้วิธีการประมูลดังนี้๒.๑จำหน่ายพันธบัตรรัฐบาลโดยวิธีประมูลแบบแข่งขันราคาให้แก่ ธนาคารแห่งประเทศไทยธนาคารพาณิชย์ ธนาคารออมสิน ธนาคารอาคารสงเคราะห์ธนาคารเพื่อการเกษตรและสหกรณ์การเกษตร ธนาคารเพื่อการส่งออกและนำเข้าแห่งประเทศไทยธนาคารพัฒนาวิสาหกิจขนาดกลางและขนาดย่อมแห่งประเทศไทย บริษัทเงินทุนบริษัทหลักทรัพย์ กองทุนบำเหน็จบำนาญข้าราชการ กองทุนสำรองเลี้ยงชีพ กองทุนรวมสำนักงานประกันสังคม บริษัทประกันภัย บริษัทประกันชีวิต และสถาบันอื่นๆที่มีบัญชีเงินฝากที่ธนาคารแห่งประเทศไทย๒.๒จำหน่ายพันธบัตรรัฐบาลโดยวิธีประมูลแบบไม่แข่งขันราคาให้แก่ มูลนิธิสหกรณ์นิติบุคคลเพื่อการสาธารณกุศล การศาสนา ศิลปะ วัฒนธรรม วิทยาศาสตร์ วรรณคดีการศึกษาสาธารณประโยชน์อื่นๆ โดยมิได้มุ่งหวังประโยชน์มาแบ่งปันกันกองทุนที่เป็นนิติบุคคลที่ใช้ผลประโยชน์จากต้นเงินและผู้มีสิทธิ์ประมูลในตลาดแรกที่ได้แจ้งความประสงค์เข้าร่วมประมูลแบบไม่แข่งขันราคาโดยผู้เข้าประมูลแบบไม่แข่งขันราคาจะต้องเสนอประมูลผ่านสถาบันการเงินที่ได้รับการแต่งตั้งเป็นไพรมารีดีลเลอร์(Primary Dealers) สำหรับการทำธุรกรรมซื้อขายพันธบัตรประเภทOutright กับธนาคารแห่งประเทศไทย (Outright PD)๓. การประมูลพันธบัตรตามนัยข้อ ๒เริ่มตั้งแต่วันที่ ๒๙ พฤศจิกายน - ๖ ธันวาคม ๒๕๔๙โดยได้รับเงินในวันทำการที่สองนับจากวันประมูล และมีรายละเอียดผลการประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓ ดังนี้ผลการประมูลพันธบัตรรัฐบาลเพื่อการบริหารหนี้ในปีงบประมาณ พ.ศ. ๒๕๕๐ ครั้งที่ ๓วันที่ประมูลวงเงินประมูล(ล้านบาท)อัตราผลตอบแทนเฉลี่ย(ร้อยละต่อปี)ประมูลแบบแข่งขันราคา (CB)ประมูลได้ประมูลได้(บาท)ส่วนเพิ่ม/ส่วนลด(บาท)ดอกเบี้ยค้างจ่ายตั้งแต่วันที่ประมูลจนถึงวันที่จ่ายดอกเบี้ย (บาท)๒๙ พ.ย. ๔๙๓,๕๐๐๔.๗๑๗๔๓,๕๖๑,๖๓๑,๘๖๗.๐๐๕๓,๓๘๕,๓๐๗.๐๘,๒๔๖,๕๖๐.๐๐๖ ธ.ค. ๔๙๓,๒๐๐๔.๖๗๐๒๓,๒๖๒,๗๓๒,๖๐๕.๒๔๕๑,๘๙๔,๒๓๗.๒๔๑๐,๘๓๘,๓๖๘.๐๐รวม๖,๗๐๐๔.๖๙๔๙๖,๘๒๔,๓๖๔,๔๗๒.๒๔๑๐๕,๒๗๙,๕๔๔.๒๔๑๙,๐๘๔,๙๒๘.๐๐หมายเหตุ : ๑.วันที่ลงในพันธบัตร คือ วันทำการที่สองถัดจากวันที่ประมูลพันธบัตรซึ่งเป็นวันที่ได้รับเงินจากการประมูลพันธบัตร๒. ไม่มีผู้เข้าประมูลแบบไม่แข่งขันราคา๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียน และตัวแทนรับจ่ายเงินที่ได้จากการออกพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๑ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืน๕.การดำเนินการกู้เงินบาทโดยการออกพันธบัตรรัฐบาลนี้จะทำให้กระทรวงการคลังสามารถประหยัดภาระดอกเบี้ยเป็นเงินประมาณ ๓๐๕ ล้านบาทประกาศณ วันที่ ๒๒ มกราคม พ.ศ. ๒๕๕๐อุทิศธรรมวาทินรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินโสรศ/ผู้จัดทำ๑๕กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๗ ง/หน้า ๒๓/๑๒ กุมภาพันธ์ ๒๕๕๐